**Minisompaleiri 2.-4.9.2022 Rokualla, Rokua Health& Spa**

Tervetuloa 8-12 vuotiaat hiihtäjänalut perheineen Minisompaleirille Rokualle pe-su 2.-4.9.2022.

Minisompaleireillä hiihtoa harrastavat lapset pääsevät tutustumaan toisiinsa, saavat uusia kavereita ja lisää intoa jatkaa tätä hienoa talvista lajia.

Minisompatoiminnan tavoitteena on myös perheliikunnan kehittäminen ja tukeminen. Maastohiihto on yksi hienoimmista lajeista harrastaa sitä yhdessä, koko perheen voimin.

Rokuan leirillä päävalmentajana toimii Riikka Tulppo. Lisäksi hänellä on apuna tarvittava määrä apuvalmentajia.

Leirin hinta on:

Lapset ja nuoret 4–14 v: 108 €/2 vrk/hlö

Aikuiset ja 14 v.: 138€/2 vrk/hlö, yhden hengen huone lisämaksu 35€

Hinta sisältää: Majoituksen 2–4 hengen huoneissa, ateriat (aamupala, lounas, päivällinen) sekä allasosaston käytön sen aukioloaikana. Maksu suoritetaan Rokua Health&Spa::n sisäänkirjautumisen yhteydessä.

Sitovat ilmoittautumiset 2.8.2022 mennessä: Tuija Vinkka, tuija@vaarasport.fi.

Tervetuloa mukaan liikkumaan koko perheen voimin!